क’रना  जिउसाया बुहुमाव  गिख्रंथाव  थासारि सोमजिनाय  समावनो भारत  सोरखारा  होनाय आयेन आब्रुथिखौ मानिनानै हादराव गाबोन   गा 74थि उदांस्रि सान 15 आगष्टखौ फालिगोन समावनो बागसा जिला खुंगिरियाबो बागसा जिलानि बाथौगुरियाव थानाय  बागसा पुलिस नायगिदिंगिरिनि पेरेड ग्राउन्दाव गाब गोनां  हाबाफारिजों फालिनो आखायाव लादों होननानै बागसा जिला बेंगिरि रन्जन शर्माया मिथि होदों। बिथाङा मिथि होनाय बादिब्ला बे खेबनि उदांस्रि सान फालिथायाव जिलानि सिङाव थानाय फरायसालिनि फरायसा- फरायसुलिफोरखौ पेरेड दिन्थिफुंनो हांख्रायनाय जायाखै, बिनि बदल खाखि गानग्रा पुलिस,  सोरखारि सुबुंफोरखौल’ लानानै पेरेड दिन्थिफुंहोनो नाजादों। नाथाय बे हाबाफारियाव उन्दै गथ’ आरो बैसो गोरा सुबुंफोरखौ नुजाथि होनाय जाया होननानै जिला बेंगिरिया मिथिहोदों।